उन्होंने आगे कहा कि ‘‘कैराना में बीजेपी के लोग रोज पलायन-पलायन की बात करते हैं. पलायन कहीं नहीं हो रहा है. हमारे पास अभिसूचना समेत सभी रिपोर्ट हैं.’’ उन्होंने बीजेपी सांसद हुकुम सिंह और मुजफ्फरनगर दंगों के आरोपी विधायक संगीत सोम का नाम लेते हुए कहा कि जाली नोटों से लेकर जमीन कब्जे तक हर गैरकानूनी काम करने वाले कुछ नेता आगामी विधानसभा चुनाव के मद्देनजर दंगा कराकर वोट हासिल करने की फिराक में हैं, लेकिन सपा सरकार ऐसा होने नहीं देगी.